พอดีหนูเป็นคนประจำเดือนมาไม่ตรงค่ะ บ้างครั้งรอบ 21 บ้าง 26 บ้าง 32วันบ้างค่ะ ล่าสุดมาวันที่ 3-7 ส.ค วันที่ 9 กับวันที่12 มีเพศสัมพันธ์กับแฟนโดยไม่ได้ป้องกันและไม่รับประทานยาคุมค่ะ อยากทราบว่าจะมีโอกาสที่จะท้องกี่เปอร์เซ็นต์ค่ะ เพราะใช้การนับไม่เคยได้ผลค่ะ
สวัสดีค่ะ หากมีระยะห่างระหว่างรอบประจำเดือนที่ไม่สม่ำเสมอ คือมีระยะห่างตั้งแต่ 21-32 วัน ดังนั้น การนับระยะปลอดภัยและวันไข่ตก ก็จะไม่สามารถทำได้ดังนั้น หากประจำเดือนมาวันที่ 3-7 ส.ค. แล้วได้มีเพศสัมพันธ์ในวันที่ 9 และ 12 ส.ค. ก็ย่อมมีโอกาสตั้งครรภ์ได้ค่ะ ส่วนเปอร์เซนต์นั้น ไม่สามารถตอบได้ เพราะขึ้นอยู่กับปัจจัยหลายๆ อย่างด้วย เช่น อายุของผู้หญิง โรคประจำตัวต่างๆ ปริมาณและความแข็งแรงของอสุจิ เป็นต้น